ΓΡΑΠΤΗ ΕΡΩΤΗΣΗ E-2619/02

υποβολή: Erik Meijer (GUE/NGL) προς την Επιτροπή

(18 Σεπτεμβρίου 2002)

Θέμα: Το δικαίωμα όλων των πολιτικών κινήσεων να διατηρούν οργάνωση, να συμμετάσχουν στις εκλογές για την ανάδειξη κοινοβουλίου και τα συναφή δικαιώματα

1. Συμφωνεί η Επιτροπή ότι αποτελεί αναπόσπαστο τμήμα της κοινοβουλευτικής δημοκρατίας εντός της Ε Ε να μπορεί κάθε πολιτική κίνηση, όσο αμφιλεγόμενοι και άν θεωρούνται οι στόχοι της από τρίτους, να αναζητεί οπαδούς που συμμερίζονται τις απόψεις της, να συμμετέχει στις εκλογές για την ανάδειξη κοινοβουλίου στα ποικίλα διοικητικά επίπεδα, να εκφράζει τη γνώμη της στον κοινοβουλευτικό διάλογο, και ει δυνατόν, να συμβάλλει στην λήψη αποφάσεων της πλειοψηφίας και την συμμετοχή σε συνασπισμούς πλειοψηφίας·

2. Συμφωνεί επίσης η Επιτροπή ότι, βάσει της αρχής αυτής είναι πλήρως αποδεκτό άτομα με εγκληματικό ή κακοποιό παρελθόν να μην έχουν πλέον, κατόπιν δικαστικής αποφάσεως, το δικαίωμα να θέσουνποψηφιότητα σε εκλογές, οργανώσεις που έχουν προβεί σε πράξεις βίας να κηρύσσονται εκτός νόμου, αλλά ότι δεν είναι ποτέ δυνατόν να αφαιρείται το δικαίωμα συμμετοχής σε εκλογές τοπικού, περιφερειακού, εθνικού και ευρωπαϊκού επιπέδου σε οπαδούς μιάς θεωρούμενης από την πλειοψηφία ως απαράδεκτης πολιτικής τοποθέτησης·

3. Συμφωνεί επίσης η Επιτροπή με την άποψη ότι θα πρέπει να αποφεύγεται κατάσταση που μπορεί να ενθαρρύνει, μεταξύ των οπαδών οποιουδήποτε πολιτικού κινήματος, έστω και τηνποψία ότι δεν μπορούν να έχουν καμιά ελπίδα για τηνλοποίηση των στόχων τους μέσω της ειρηνικής κοινοβουλευτικής οδού και ότι είναι τουναντίον ευκταίο, όσοι μέχρι σήμερα επεδίωκαν τους στόχους τους με βίαια μέσα να ενσωματωθούν στην κοινοβουλευτική δημοκρατία, κυρίως προκειμένου να αποφευχθεί κάθεποστήριξη προς την τρομοκρατία·

4. Τα δικαστικά και κοινοβουλευτικά όργανα του Ισπανικού κράτους έλαβαν απόφαση η οποία δεν περιορίζεται στην αντιμετώπιση οργανώσεως που προβαίνει σε χρήση βίας αλλά η οποία αποκλείει σε οπαδούς ορισμένου πολιτικού κινήματος, ανεξαρτήτως της επωνυμίας ή του νομικού του καθεστώτος, να έχουν οργανωθεί ως κόμμα και να συμμετέχουν στις εκλογές. Φρονεί η Επιτροπή ότι η απόφαση αυτή συνάδει προς τις δημοκρατικές αρχές των ερωτημάτων 1 και 2·

Κοινή απάντησητου κ. Vitorino εξ ονόματος της Επιτροπήςστις γραπτές ερωτήσεις E-2619/02 και E-2620/02

(21 Νοεμβρίου 2002)

Η Επιτροπή επισημαίνει ότι τα θέματα που εγείρει το Αξιότιμο Μέλος του Κοινοβουλίου σχετικά με τα πολιτικά ρεύματα γενικά και τη συμμετοχή στις εκλογές καθώς και ειδικότερα σχετικά με την ειδική κατάσταση σε συγκεκριμένο κράτος μέλος,πάγονται στην αρμοδιότητα των κρατών μελών.

Όσον αφορά εξάλλου τις εκλογές για το Κοινοβούλιο, τόσο η ισχύουσα πράξη του 1976(1) όσο και η πρόταση απόφασης για την τροποποίηση της πράξης(2) προβλέπουν ότι η εκλογική διαδικασία για τις εκλογές του Κοινοβουλίου διέπονται σε κάθε κράτος μέλος από τις εθνικές διατάξεις εκάστου. Αυτό αφορά, μεταξύ άλλων, και τους κανονισμούς και προϋποθέσεις για τηνποβολήποψηφιοτήτων εκ μέρους των πολιτικών κομμάτων και για τη συμμετοχή στις εκλογές.

Υπό αυτές τις συνθήκες, η Επιτροπή δεν θεωρεί ότι είναι αρμόδια να απαντήσει στις ειδικές ερωτήσεις πουπέβαλε το Αξιότιμο Μέλος.

(1) Πράξη περί εκλογής των μελών του Ευρωπαϊκού Κοινοβουλίου με άμεση καθολική ψηφοφορία, συνημμένη ως παράρτημα στην απόφαση αριθ. 76/787/ΕΚΑΧ, ΕΟΚ, Ευρατόμ του Συμβουλίου της 20ής Σεπτεμβρίου 1976, ΕΕ L 278 της 8.10.1976.

(2) Σχέδιο απόφασης του Συμβουλίου (8964/2002) για την τροποποίηση της πράξης περί εκλογής των μελών του Ευρωπαϊκού Κοινοβουλίου με άμεση καθολική ψηφοφορία, συνημμένης ως παράρτημα στην απόφαση αριθ. 76/787/ΕΚΑΧ, ΕΟΚ, Ευρατόμ της 20ής Σεπτεμβρίου 1976.